Document ID: /roh_data/filtered/swiss_laws_in_ROHinterleaved.jsonl.gz/10234

This text was translated from EN into Rumantsch Grischun.

Any person showing a legitimate interest is entitled to consult the land register or to be provided with an extract. A person is entitled to obtain the following information from the main register without showing a legitimate interest:1. the name and description of the immovable property;2. the name and identity of the owner;3. the form of ownership and the date of acquisition. The Federal Council shall specify other particulars of easements, real burdens and notices in the register which may be made public without the need to show a legitimate interest. It shall pay due regard to the protection of personal privacy. An objection based on ignorance of a land register entry is inadmissible. Amended by Annex No 1 of the FA of 19 Dec 2003 on Electronic Signatures, in force since 1 Jan. 2005 (AS 2004 5085; BBl 2001 5679).

Tgi che cumprova in interess, ha il dretg da prender invista dal register funsil e da survegnir in extract da quel. Senza in tal interess ha mintga persuna il dretg da survegnir infurmaziuns davart las suandantas datas dal register principal:1. la designaziun dal bain immobigliar e la descripziun dal bain immobigliar;2. il num e l’identificaziun dal proprietari;3. la furma da proprietad e la data d’acquist. Il Cussegl federal designescha las ulteriuras indicaziuns concernent servituts, grevezzas funsilas ed annotaziuns che dastgan vegnir rendidas publicas senza stuair cumprovar in interess. En quest connex resguarda el la protecziun da la persunalitad. L’objecziun ch’insatgi n’enconuscheva betg ina inscripziun dal register funsil, na vegn betg acceptada. Versiun tenor la cifra 1 da l’agiunta da la LF dals 19 da dec. 2003 davart la signatura electronica, en vigur dapi il 1. da schan. 2005 (AS 2004 5085; BBl 2001 5679).